
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1066 

3 Δεκεμβρίου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 10502 

Τροποποίηση του Οργανισμού Εσωτερικής Υπηρεσίας 
του Δήμου Αργους . 

Ο ΓΕΝ. ΓΡΑΜ. ΠΕΡΙΦ/ΑΣ ΠΕΛΟΠΟΝΝΗΣΟΥ 

Εχοντας υπόψη: 

1. Τις διατάξεις: 

α) Του άρθρου 1 του Ν. 2503 / 97 «Διοίκηση, Οργάνωση 
, στελέχωση της Περιφέρειας , ρύθμιση θεμάτων για την 
τοπική αυτοδιοίκηση και άλλες διατάξεις» 

β) Του άρθρου 12του Ν. 1188/81 «Περί κυρώσεωςτου 
Κώδικος περί καταστάσεως προσωπικού οργανισμών το¬ 
πικής αυτοδιοίκησης» όπως αντικαταστάθηκε από τις ό¬ 
μοιες της παρ. 5 του άρθρου 8 του Ν. 2307 / 95 
«προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτο¬ 
διοίκηση και άλλες διατάξεις» 

γ) Του Ν. 2190 / 94 «σύσταση ανεξάρτητης αρχής για 
την επιλογή προσωπικού και ρύθμιση θεμάτων Διοί¬ 
κησης» 

δ) Των Π. Δ/των 37α / 87 και 22/90 «Μερική επέκταση 
διατάξεων που ισχύουν για τους δημοσίους υπαλλήλους 
και τους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλουςτων Ο.Τ.Α. καιπρο- 
σαρμογή διατάξεων στις ρυθμίσεις του Ν. 1586/86» . 

ε) Του άρθρου 27 του Ν. 2081 / 92 με το οποίο προστέ¬ 
θηκε νέο άρθρο 29Α στο Ν. 1588 / 85 για τον έλεγχο των 
δαπανών που προκαλούν οι κανονιστικές διοικητικές 
πράξεις. 

2. Την αριθ. 5872 / 29 - 8 - 97 απόφαση του Γ ενικού 
Γραμματέα Περιφέρειας Πελοποννήσου περίτοποθετή- 
σεως Προϊσταμένων Δ/νσεων Υπηρεσιών Περιφέρειας 
Πελοποννήσου και εξουσιοδότησης υπογραφής. 

3. Την αριθ. 277 / 97 απόφαση του Δημοτικού 
Συμβουλίου Αργους περί τροποποιήσεως του Ο.Ε.Υ. του 
Δήμου και προσαρμογής του στις διατάξεις του Ν. 2190 / 
94. 

4. Την από 9 - 10 - 1997 γνώμη του Υπηρεσιακού Συμ¬ 
βουλίου υπαλλήλων Ο.Τ.Α. Ν. Αργολίδας (άρθρ. 8 του Ν. 


2307 / 95), όπως αυτή διατυπώθηκε στο 4 / 97 πρακτικό 
του. 

5. Τα στοιχεία του οικείου φακέλλου , 
Αποφασίζουμε 

Επικυρώνουμε την αριθ. 277 / 97 απόφαση του 
Δημοτικού Συμβουλίου Αργους που αφορά στην τροπο¬ 
ποίηση και προσαρμογή στις διατάξεις του Ν. 2190/94 
του Οργανισμού Εσωτερικής Υπηρεσίας του Δήμου , ο ο¬ 
ποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΥ ΑΡ¬ 
ΓΟΥΣ 

Αρθρο 1 

Συγκρότηση Υπηρεσιών 

Τις υπηρεσίες του Δήμου συγκροτούν: 

Υπηρεσίες που υπάνονται απευθείας στο Δήμαρχο 

1. ΓΡΑΦΕΙΟ ΔΗΜΑΡΧΟΥ- ΤΎΠΟΥ ΔΗΜΟΣΙΩΝ ΣΧΕΣΕ- . 
ΩΝ (Μη αυτοτελές Γ ραφείο) 

2. ΓΡΑΦΕΙΟ ΛΗΞΙΑΡΧΕΙΟΥ- ΠΟΛΙΤΙΚΟΥ ΓΑΜΟΥ (Μη 
Αυτοτελές Γ ραφείο) 

3. ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ (Μη Αυτοτελές 
Γ ραφείο) 

4. ΕΙΔΙΚΗ ΥΠΗΡΕΣΙΑ - ΔΗΜΟΤΙΚΗ ΑΣΤΥΝΟΜΙΑ 
(Αυτοτελές Γραφείο) 

5. ΔΙΕΥΘΥΝΣΗ ΥΠΗΡΕΣΙΩΝ ΤΟΥ ΔΗΜΟΥ η οποία διαρ¬ 
θρώνεται σε τμήματα ως εξής 

α.ΤΜΗΜΑ ΔΙΟΙΚΗΤΙΚΟ 
- β.ΤΜΗΜΑ ΟΙΚΟΝΟΜΙΚΟ 
γ.ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 
δ.ΤΜΗΜΑ ΤΕΧΝΙΚΟ 
ε.ΤΜΗΜΑ ΚΑΘΑΡΙΟΤΗΤΑΣ 

Αρθρο 2 

Τα ανωτέρω αναφερόμενα τμήματα περιλαμβάνουν τα 
μη αυτοτελή γραφεία ως εξής: 

1. ΤΜΗΜΑ ΔΙΟΙΚΗΤΙΚΟ 

α. ΓραφείοΠροσωπικού - Συντάξεων (υπηρεσιακής κα¬ 
τάστασης του προσωπικού - Μεταβολές - προσλήψεις) 
β. Γραφείο Δημοτικού Συμβουλίου και Δημαρχιακής 
Επιτροπής. 

γ. Γραφείο Μητρώων (Αρρένων - Δημοτολογίου) - 
Στρατολογίας - Ιθαγένειας - Εκλογικών Καταλόγων. 
δ.Γραφείο Πρωτοκόλλου - Αρχείου - Διεκπεραιώσεως. 
ε. Γ ραφείο Ταυτοτήτων 

στ. Γραφείο Στατιστικής και Γεωργικής Υπηρεσίας. 

2. ΤΜΗΜΑ ΟΙΚΟΝΟΜΙΚΟ 
α. Γ ραφείο Λογιστηρίου 

β.Γραφείο Προσόδων - Περιουσίας 
γ. Γ ραφείο Δημοτικών Σφαγείων 
δ. Γ ραφείο Λαϊκής Αγοράς 

3. ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 
α. Γραφείο Προϊσταμένου 

β. Γ ραφείο εσόδων - εξόδων 

γ. Γ ραφείο ελέγχου Ταμιακής Υπηρεσίας 

δ. Εισπράκτορες 

4. ΤΜΗΜΑ ΤΕΧΝΙΚΟ 

α. Γ ραφείο Μελετών - Εργων 

Κατασκευή και επίβλεψη έργων - Σχέδιο Πόλεως - 
Κτηματολόγιο - τοπογραφία 
β. Γ ραφείο Δημοτικού Ηλεκτροφωτισμού 
γ. Γ ραφείο Οδοποιίας 
δ. Γ ραφείο Κήπων και Δενδροστοιχειών 
ε. Γραφείο Συντήρησης Δημοτικών και Σχολικών κτι¬ 
ρίων. 

Στ. Γ ραφείο Μηχανογράφησης και Η/Υ. 

5. ΤΜΗΜΑ ΚΑΘΑΡΙΟΤΗΤΑΣ 

α. Γ ραφείο Συλλογής - μεταφοράς και ταφής απορρι- 
μάτων 

β. Γραφείο καθαριότητας Δημοτικών κτιρίων - 
Αφοδευτηρίων 

γ. Γ ραφείο κίνησης - καυσίμων - λιπαντικών. 

6. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Μία (1) θέση Ειδικού Συνεργάτη (άρθρο 67 , παρ. 4 Ν. 
1416/84) 

7. ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΑΠΕΥΘΕΙΑΣ ΣΤΟΝ κ. 
ΔΗΜΑΡΧΟ (αυτοτελή γραφεία) 

1. Γ ραφείο Δημάρχου - Τ ύπου Δημοσίων Σχέσεων 

2. Υπηρεσία Ειδική (Δημοτική Αστυνομία) 
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥΔΙΚΑΙΟΥ 

ΟΡΙΣΜΕΝΟΥ ΧΡΟΝΟΥ (Ν. 2503 / 97) 

1. Προσωπικό Διαφόρων Ειδικοτήτων: 15 θέσεις 

Αρθρο 3 

Παραστατικά οι θέσεις του προσωπικού εν γένει του 
Δήμου κατανέμονται μεταξύ αυτών κατά κατηγορία, κλά¬ 
δους, βαθμούς και ειδικότητες ως εξής: 

1. Κατηγορία Πανεπιστημιακής Εκπαίδευσης (ΠΕ) 
α.Κλάδος ΠΕΙ Διοικητικού: 5 θέσεις με βαθμό Δ - Α 

β.Κλάδος ΠΕ3 Πολιτικών Μηχανικών: 1 θέση με βαθμό Δ 
- Α. 

γ.Κλάδος ΠΕ4 Αρχιτεκτόνων - Μηχανικών: 1 θέση με 
βαθμό Δ-Α. 

2. Κατηγορία Τεχνολογικής Εκπαίδευσης (ΤΕ) 

α. Κλάδος ΤΕ4 Τεχνολόγων Μηχανικών Ηλεκτρο¬ 
λόγων: 1 θέση με βαθμό Δ - Α. 

β. Κλάδος ΤΕ5 Τεχνολόγων Τοπογράφων Μηχανικών: 1 
θέση με βαθμό Δ - Α. 

γ.Κλάδος ΤΕ17 Διοικητικού - Λογιστικού: 3 θέσεις με 
βαθμό Δ-Α. 

δ. Κλάδος ΤΕ19 Πληροφορικής Ηλεκτρονικών 
Υπολογιστών Συστημάτων: 1 θέση με βαθμό Δ - Α. 

3. Κατηγορία Δευτεροβάθμιας Εκπαίδευσης(ΔΕ) 

α. Κλάδος ΔΕΙ Διοικητικού: 23 θέσεις με βαθμό Δ - Α. 
β. Κλάδος ΔΕ2 Εποπτών Καθαριότητας: 1 θέση με βαθ¬ 
μό Δ-Α. 

γ. Κλάδος ΔΕ23 Ειδική Υπηρεσία (Δημοτική 
Αστυνομία):8 θέσεις με βαθμό Δ - Α. 


δ. Κλάδος ΔΕ24 Ηλεκτρολόγων:2 θέσεις με βαθμό Δ - Α. 
ε. Κλάδος ΔΕ27 Ηλεκτροτεχνιτών:2 θέσεις με βαθμό Δ - 
Α. 

στ.Κλάδος ΔΕ28 Χειριστών Μηχανημάτων έργων:2 θέ¬ 
σεις με βαθμό Δ - Α. 

ζ.Κλάδος ΔΕ29 Οδηγών Αυτοκινήτων:8 θέσεις με βαθ¬ 
μό Δ - Α. 

η.Κλάδος ΔΕ30 Τεχνιτών:: 10 θέσεις με βαθμό Δ - Α. 
θ.Κλάδος ΔΕ35 Δενδροκηπουρών - Δενδροκόμων - 
Κηπουρών - Ανθοκόμων: 1 θέση με βαθμό Δ - Α. 

ι.Κλάδος ΔΕ38 Προγραμματιστής Ηλεκτρονικών 
Υπολογιστών Η/Υ - Χειριστών Ηλεκτρονικού Υπολογιστή 
Η/Υ:2 θέσεις με βαθμό Δ - Α. 

4. Κατηγορία Υποχρεωτικής Εκπαίδευσης (ΥΕ) 
α. Κλάδος ΥΕ1 Κλητήρων γενικών καθηκόντων θυρω¬ 
ρών^ θέσεις με βαθμό Ε - Γ. 

β. Κλάδος ΥΕ 16 Εργατών Γ ενικά: 58 θέσεις με βαθμό Ε - 
Γ. 

Αρθρο 4 

Α) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που 
κατέχονται βάσει του Ν. 1476/84. 

1. Κλάδος Π Ε4 Αρχιτεκτόνων Μηχανικών: 1 θέση με βαθ¬ 
μό Δ - Α. 

2. Κλάδος ΔΕ27 Ηλεκτροτεχνιτών: 1 θέση με βαθμό Δ - Α. 

3. Κλάδος ΔΕ29 Οδηγών Αυτοκινήτων: 1 θέση με βαθμό 
Δ-Α. 

4. Κάδος ΔΕ30 Τεχνιτών (υδραυλικών): 1 θέση με βαθμό 
Δ-Α. 

5. Κλάδος ΥΕ16 Εργατών γενικά:5 θέσεις με βαθμό Ε - Γ 
(ειδικότερα 2 θέσεις υδρονομέων , 1 θέση οδοκαθαρι- 
στού , 1 θέση εργάτου κήπου και 1 φύλακα σφαγείων) 

Β) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
ΠΟΥ ΚΑΤΕΧΟΝΤΑΙ με την κοινή απόφαση Υπουργών 
Προεδρίας - Εσωτερικών και Οικονομικών ΔΙΠΙΔ 
Φ.42/24/11440/31-12-1996 που κυρώθηκε με το άρθρο 25 
του Ν. 1735/87. 

1 .Κλάδος ΔΕ24 Ηλεκτρολόγων: 1 θέση με βαθμό Δ - Α. 

2. Κλάδος ΔΕ30 Υδραυλικών: 1 θέση με βαθμό Δ-Α. 

3. Κλάδος ΥΕ16 Εργατών:4 θέσεις με βαθμό Ε - Γ (ειδι¬ 
κότερα 1 θέση εργάτου ύδρευσης και 3 θέσεις οδοκαθα¬ 
ριστών) . 

Γ. ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που 
κατέχονται με το Ν. 1735 / 87. 

1. Κλάδος ΔΕ30 Τεχνιτών (κτίστης): 1 θέση με βαθμό Δ - 
Α. 

2. Κλάδος ΥΕ16 Εργατών καθαριότητας:3 θέσεις με 
βαθμό Ε - Γ. 

Δ) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
ΠΟΥ ΚΑΤΕΧΟΝΤΑΙ με το Ν. 1874/90. 

1.ΚλάδοςΔΕ30 Τεχνιτών:2 θέσεις (υδραυλικών) με βαθ¬ 
μό Δ - Α. 

Ε. ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που 
κατέχονται με το Ν. 2503 / 97. 

1. Κλάδος ΔΕ 15 Δημοτικών Εισπρακτόρων.Ί θέση με 
βαθμό Δ - Α. 

Οι ανωτέρω αναφερόμενες θέσεις (του άρθρου 4) είναι 
προσωρινές , προσωποπαγείς και μετά από οποιονδήπο- 
τε τρόπο κενώσεώς των, καταργούνται. 

Παραμένουν δε κενές οι ανάλογες οργανικές θέσεις 
του Ο.Ε.Υ. του Δήμου , μέχρις ότου κενωθούν οι προσω¬ 
ποπαγείς θέσεις του άρθρου τούτου. 

Αρθρο 5 

Α) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ Ν. 1476/1984 ορίζεται κατά ειδικότητα: 

Α.ΒΟΗΘΗΤΙΚΟ ΠΡΟΣΩΠΙΚΟ 

1. 1 θέση εργάτου καθαριότητας. 

2. 1 θέση εργάτου αφοδευτηρίων 

3. 1 θέση εργάτου (φύλακα) παιδικής χαράς 

Β) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ που κατέχεται σύμφωνα με το Ν. 1874/90. 

α. ΔΙΟΙΚΗΤΙΚΟ ΠΡΟΣΩΠΙΚΟ 

1.3 θέσεις Διοικητικού 

β. ΒΟΗΘΗΤΙΚΟ ΠΡΟΣΩΠΙΚΟ 

1. 2 θέσεις εργατών Δημοτικών κήπων 

2. 2 θέσεις εργατών Συντήρησης Δημοτικών Κτιρίων 

3. 3 θέσεις εργατών καθαριότητας. 

Οι θέσεις του άρθρου 5 είναι προσωρινές - προσωπο¬ 
παγείς και καταργούνται με οποιονδήποτε τρόπο κενώ- 
σεως αυτών. 

Παραμένουν δε κενές οι ανάλογες οργανικές θέσεις 
του Ο. Ε. Υ. του Δήμου μέχρις ότου κενωθούν οι θέσεις του 
άρθρου τούτου. 

Αρθρο 6 

ΠΡΟΙΣΤΑΜΕΝΟΙ:Δ/νσης Υπηρεσιών του Δήμου και 
Τμημάτων 

1. Προϊστάμενος Δ/νσης Υπηρεσιών του Δήμου τοποθε¬ 
τείται υπάλληλος προερχόμενος από τον κλάδο 
ΠΕΙΔιοκητικού και αν δεν υπάρχει ή δεν επαρκεί ελλείψει 
τούτου ή ελλείψειπροσόντωντοποθετείται υπάλληλος α¬ 
πό τους κλάδους ΔΕΙ Διοικητικού ή ΤΕ17 Διοικητικού - 
Λογιστικού και σύμφωνα με τις διατάξεις του άρθρου 36 
του Ν. 2190/94.. 

2. Προϊστάμενος του Διοικητικού Τμήματος τοποθε¬ 
τείται υπάλληλος του κλάδου ΠΕΙ και ελλείψει τούτου ή 
ελλείψει προσόντωντοποθετείται υπάληλος του κλάδου 
ΔΕΙ Διοικητικού ή ΤΕ17 Διοικητικού - Λογιστικού και σύμ¬ 
φωνα μετο άρθρο 36του Ν. 2190/94. 

3. Προϊστάμενος του Οικονομικού Τμήματος τοποθε¬ 
τείται υπάλληλος του κλάδου ΠΕΙ και ελλείψει τούτου ή 
ελλείψει προσόντων τοποθετείται υπάλληλοςτου κλάδου 
ΔΕΙ και σύμφωνα μετο άρθρο 36του Ν. 2190/94. 

4. Προϊστάμενος του τμήματος της Ειδικής Ταμιακής 
Υπηρεσίας τοποθετείται υπάλληλος του κλάδου ΠΕΙ 
Διοικητικού και ελλείψει τούτου ή ελλείψει προσόντων υ¬ 
πάλληλος του κλάδου ΤΕ17 Διοικητικού - Λογιστικού ή 
ΔΕΙ Διοικητικού και σύμφωνα με τις διατάξεις του άρ¬ 
θρου 36του Ν.2190/94. 

5. Προϊστάμενος του Τεχνικού Τμήματος τοποθετείται 
υπάλληλος του κλάδου ΠΕ3 και ελλείψει τούτου ή ελλεί¬ 
ψει προσόντων τοποθετείται υπάλληλοςτου κλάδου ΠΕ4 
και σύμφωνα με το άρθρο 36 του Ν. 2190 / 94. 

6. Προϊστάμενος του τμήματος καθαριότητας τοποθε¬ 
τείται υπάλληλος του κλάδου ΔΕ2 και ελλείψειτούτου το¬ 
ποθετείται υπάλληλος του κλάδου ΔΕΙ και σύμφωνα με 
το άρθρο 36του Ν. 2190/94. 

7. Προϊστάμενος για το τμήμα της ειδικής υπηρεσίας 
(Δημοτική Αστυνομία) τοποθετείται υπάλληλος του κλά¬ 
δου ΠΕΙ και ελλείψειτούτου τοποθετείται υπάλληλοςτου 
κλάδου ΔΕΙ. 

Αρθρο 7 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ Δ/ΝΣΕΩΣ & ΤΜΗ¬ 
ΜΑΤΩΝ των υπηρεσιών του Δήμου. 


ΔΙΕΥΘΥΝΤΗΣ ΥΠΗΡΕΣΙΩΝ 

Ασκεί την διεύθυνση (εντολή - έλεγχο - εποπτεία - συ¬ 
ντονισμό - εφαρμογή) όλων των υπηρεσιών του Δήμου. 

Εχει την εποπτεία στη χορήγηση των κανονικών αδειών 
του προσωπικού κατόπιν συνενοήσεως με τον Δήμαρχο 
και εισηγείται την λήψη κάθε αναγκαίου μέτρου για την 
καλή λειτουργία των υπηρεσιώντου Δήμου. 

Παραλαμβάνειτην αλληλογραφία του Δήμου και προω¬ 
θεί αυτή για τυχόν ενέργεια από τους αρμοδίους 
Υπαλλήλους. 

Υπενθυμίζει στο Δήμαρχο εκκρεμούντα και ειδικά έγ¬ 
γραφα που άπτονται των συμφερόντων του 
Δήμου.Παρακολουθεί την σχετική με τους Ο.Τ.Α. 
Νομοθεσία και ενημερώνει τις υπηρεσίες του Δήμου και 
τον Δήμαρχο. 

Καταρτίζει σε 2ο βαθμό τις εκθέσεις υπηρεσιακής ικα¬ 
νότητας του προσωπικού του Δήμου.Εισηγείται στον 
Δήμαρχο τη μετάταξη , κατανομή , μετακίνηση και όλες 
τις υπηρεσιακές μεταβολές στο προσωπικό του Δήμου. 

Ασκεί κάθε άλλη αρμοδιότητα η οποία πηγάζει από τη 
γενικότερη αποστολή της, είτε δημιουργείται αυτοδίκαια 
κατά την άσκηση των καθηκόντωντης Διεύθυνσης, είτε α¬ 
νατίθεται από το Δήμαρχο και το Δ.Σ. 

Τόσο ο προϊστάμενος της Δ/νσης Υπηρεσιώντου Δήμου 
όσο και οι προϊστάμενοι των τμημάτων εκτός από τον συ¬ 
ντονισμό των ενεργειών και την καθοδήγηση του προσω¬ 
πικού της ευθύνης τους έχουν και τις παρακάτω αρμοδιό¬ 
τητες: Αφού εξουσιοδοτηθούν από το Δήμαρχο μπορούν 
να υπογράφουν διάφορα έγγραφα και πιστοποιητικά. 

Εισηγούνται όταν τους ζητηθεί αλλά και χωρίς να τους 
ζητηθεί τα απαραίτητα μέτρα για την βελτίωση της λει¬ 
τουργίας των υπηρεσιώντου Δήμου και γενικά επίπαντός 
θέματος αναγομένου στην δικαιοδοσία της Δ/νσης ή του 
Τμήματος που προίστανται. 

Εχουν υποχρέωση να παρευρίσκονται στις συνεδριά¬ 
σεις του Δημοτικού Συμβουλίου και της Δημαρχιακής 
Επιτροπής όταν τους ζητηθεί προκειμένου να ενημερω¬ 
θούν τα συλλογικά όργανα αλλά και να ενημερώνονται οι 
ίδιοι προκειμένου να συνεργάζονται και να βοηθούν το α- 
νάλογογραφείο Δημοτικού Συμβουλίου και Δημαρχιακής 
Επιτροπής. 

Αρθρο 8 

ΚΑΤΑΝΟΜΗ ΠΡΟΣΩΠΙΚΟΥ , ΕΠΙΛΟΓΗ ΚΑΙ ΑΝΑΠΛΗ- 
ΡΩΣΗ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ -ΛΟΙ¬ 
ΠΕΣ ΔΙΑΤΑΞΕΙΣ 

1. Η κατανομή του προσωπικού στις διάφορες 
Υπηρεσίες και τα Γραφεία του Δήμου και η ανάθεση σ'αυ- 
τό των καθηκόντων τόσο αυτών που αναφέρονται στον 
παρόντα Οργανισμό, όσο και αυτών που πιθανώς να προ¬ 
κόψουν στο μέλλον, γίνεται με απόφαση του Δημάρχου α- 
ναλόγως των παρουσιαζομένων , κάθε φορά, υπηρεσια¬ 
κών αναγκών. 

2. Η άσκηση των καθοριζομένων με τον παρόντα 
Οργανισμό λειτουργιών βασίζεται σε κανονιστικές πρά¬ 
ξεις που εκδίδονται από το Δήμαρχο σύμφωνα με τις δια¬ 
τάξεις του Δημοτικού και Κοινοτικού Κώδικα. 

3. Για την επιλογή των προϊσταμένων της Διεύθυνσης 
των Υπηρεσιών και Τμημάτων εφαρμόζονται οι διατάξεις 
του άρθρου 36 του Ν. 2190 / 94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» (ΦΕΚ28 Α_/ 3 - 3 - 94) . Η τοποθέτηση αυτών 
πραγματοποιείται τελικά στις αντίστοιχες οργανικές μο¬ 
νάδες για τρία χρόνια με απόφαση του Δημάρχου.Οι το- 

ποθετούμενοι ως Προϊστάμενοι εξακολουθούν να ασκούν 
τα καθήκοντά τους μέχρι την τυχόν επανεκλογή τους ή 
την τοποθέτηση νέου Προϊσταμένου, 

4. Τον Προϊστάμενο που απουσιάζει ή κωλύεται να α¬ 
σκήσει τα καθήκοντά του αναπληρώνει ο Προϊστάμενος 
της αμέσως υποκείμενης οργανικής μονάδας (πρώτης 
στη διαρθρωτική διάταξη) καθώς αυτές αναγράφονται 
στον παρόντα Οργανισμό. 

5. Τα γραφεία που προβλέπονται στη διάρθρωση του 
Οργανισμού δεν είναι αυτοτελή γραφεία με την έννοια 
του άρθρου 4 του Ν. 1586/86 και ως εκ τούτου οι οριζόμε¬ 
νοι ως προϊστάμενοι αυτών με βάση τις διατάξεις του άρ¬ 
θρου 9 παρ. 9 του ίδιου νόμου δεν δικαιούνται το ποσό α¬ 
πό τις διατάξεις του άρθρου 12 επίσης του ίδιου νόμου κα- 
θιερούμενο επίδομα. 

6. Κάθε υπηρεσιακή μονάδα οφείλει να τηρεί χωριστά 
αρχείο Νόμων, Διαταγμάτων, εγκυκλιακών οδηγιών και 
των λοιπών στοιχείωντης Νομολογίας που ανάγονται στα 
αντικείμενα της αρμοδιότητάς του. 

Τα βοηθήματα αυτά ενημερώνει ανελλιπώς και συμβου¬ 
λεύεται συνεχώς για την πιο σωστή και απρόσκοπτη λει¬ 
τουργία της υπηρεσίας, ο προϊστάμενος αυτής. 

7. Από τις υπηρεσίες του Δήμου τηρούνται επίσης και 
ενημερώνονται ανελλιπώς τα με τις διατάξεις του Β. Δ/τος 
542 / 61 και τις σχετικές αποφάσεις του Δημάρχου καθο¬ 
ριζόμενα βιβλία και έντυπα. 

8. Με ευθύνη των Προϊσταμένων της διεύθυνσης και 
των Τμημάτων πραγματοποιούνται οι συνεντεύξεις του 
άρθρου 9 παρ. 1 του Π. Δ/τος 581 /84 για την αξιολόγηση 
προσόντων των υπαλλήλων που υπάγονται στις υπηρε¬ 
σίες τους. 

Αρθρο 9 

Αρμοδιότητες και αντικείμενα των γραφείων και των 
τμημάτων του Δήμου 

1. ΓΡΑΦΕΙΟ ΔΗΜΑΡΧΟΥ - ΤΥΠΟΥ ΔΗΜΟΣΙΩΝ ΣΧΕΣΕΩΝ 
α) Διεξάγει κάθε υπηρεσία που αναθέτει ο Δήμαρχος 
στο γραφείο αυτό και η οποία δεν ανήκει στην αρμοδιό¬ 
τητα άλλων υπηρεσιώντου Δήμου. 

Β) Ενεργεί την προσωπική αλληλογραφία του Δη¬ 
μάρχου. 

Γ) Καθορίζει τις ημέρες και ώρες που ο Δήμαρχος μπο¬ 
ρεί να δέχεται διάφορες επιτροπές και τους Δημότες. 

Δ) Ενημερώνει το κοινό πάνω στην αποστολή του 
Δήμου. 

ε) Οργανώνει συνέντευξη τύπου. 
στ)Συντάσσει και εκδίδει ενημερωτικά έντυπα, 
ζ) Επιμελείται την οργάνωση , την τέλεση των Δημο¬ 
τικών και Τοπικών γενικά εορτών. 

η) Ασχολείται με την συγκέντρωση των στατιστικών δελ¬ 
τίων που αφορούν γενικά την πόλη. 

θ) Προάγει τη λειτουργική σύνθεση του Δήμου με τη 
Δημοτική Επιτροπή Παιδείας , τις Σχολικές Επιτροπές, 
τους Συλλόγους Γονέων και τις Μαθητικές κοινότητες. 

ΠΡΟΣΩΠΙΚΟ.Ένας (1) υπάλληλος του κλάδου ΔΕΙ 
Διοικητικού. 

2.ΓΡΑΦΕΙΟ ΛΗΞΙΑΡΧΕΙΟΥ - ΠΟΛΙΤΙΚΟΥ ΓΑΜΟΥ 
Χορηγεί όλα τα σχετικά πιστοποιητικά , αποσπάσματα 
και αντίγραφα ληξιαρχικών πράξεων. 

Αποστέλλει αντίγραφα των ληξιαρχικών πράξεων γεν- 
νήσεως αρρένων τέκνων στους Δήμο υς ή στις Κοινότητες 
όπου έχουν την νόμιμη κατοικία τους οι γονείς τους. 

Γενικά ενεργεί σύμφωνα με την ισχύουσα νομοθε¬ 
σία: Περί Ληξιαρχικών πράξεων». 


Συντάσσει και εκδίδει ληξιαρχικές πράξεις γέννησης- 
βάπτισης , γάμου, θανάτων, διαζυγίων. υιοθεσιών εκου¬ 
σίων και δικαστικών, αναγνωρίσεως κ.λ.π. 

Εκδοση πιστοποιητικών πλησιεστέρων συγγενών - έκ¬ 
δοση αδειών πολιτικών γάμων - αδειών ταφής και αδειών 
θρησκευτικού γάμου σύμφωνα με το δόγμα των 
Μαρτύρων του Ιεχωβά. 

3. ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ (άρθρο 67 του Ν 
1416/84) 

Παρέχει συμβουλές και εξειδικευμένες γνώσεις στονκ. 
Δήμαρχο σε θέματα Διοικητικά - Λογιστικά. 

4. ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ (ΑΥΤΟΤΕΛΕΣ 
ΓΡΑΦΕΙΟ) 

Η Δημοτική Αστυνομία ελέγχει και εφαρμόζει τους 
Δημοτικούς Κανονισμούς στα όρια του Δήμου που αφο¬ 
ρούν:καθαριότητα,χρήση κοινόχρηστων χώρων,τρόπο 
διαφήμισης και προβολής, στάθεμυση αυτοκινήτων. 
Ειδικότερα η αρμοδιότητα του προσωπικού της ειδικής 
αυτής υπηρεσίας του Δήμου (Δημοτική Αστυνομία) αφο¬ 
ρά τους παρακάτω τομείς σε ότι και όπως προβλέπει επι¬ 
πλέον η εκάστοτε σχετική νομοθεσία. 

Καθαριότητα: Γενικά εκτείνεται σε όλους τους 
Δημόσιους , Δημοτικούς και Κοινόχρηστους χώρους και 
σε τόπους αγοράς. Για την άσκηση της αρμοδιότητας αυ¬ 
τής εφαρμόζονται οι διατάξεις του Ν.Δ. 805/1971 καιτου 
άρθρου 26 παρ. 1 του Ν. 1080/1980 και που αφορούν 
«Περί πταισματικών παραβάσεων βεβαιωμένων παρά α¬ 
στυνομικών οργάνων» ως εκάστοτε ισχύουν και συμπλη¬ 
ρώνονται προβλεπόμενα πρόστιμα, επιβάλλονται και υπό 
των οργάνων της ειδικής αστυνομίας του Δήμου, προκει- 
μένου περί παραβάσεων των περί στάθμευση οχημάτων 
και καθαριότητας διατάξεων. 

Ελέγχει και εφαρμόζει τις διατάξειςτων κανονισμών και 
αποφάσεων του Δ.Σ. για τους κοινόχρηστους χώρους και 
τις Λαϊκές αγορές. 

Ελεγχο Οικοδόμησης:Για τον έλεγχο οικοδόμησης το 
προσωπικό της ειδικής υπηρεσίας δικαιούται να εισέρχε¬ 
ται σε αυλές, σε ανεγειρόμενες οικοδομές και πάσης φύ- 
σεως κτίσματα σύμφωναμετις ισχύουσες διατάξεις και να 
ελέγχει τις άδειες οικοδόμησης ως και κάθε σχετική ά¬ 
δεια. 

Την κυκλοφορία και στάθμευση οχημάτων: Η αρμοδιό¬ 
τητα της ειδικής υπηρεσίας εκτείνεται τόσο στους χώ¬ 
ρους ελεγχόμενης στάθμευσης όσο και σε χώρους εκτός 
αυτών.Γιατην άσκηση της αρμοδιότητας αυτής εφαρμό¬ 
ζονται οι διατάξεις ομοίως του άρθρου 26 παρ. 1 Ν.1080 
/1980 καιτου άρθρου 104 και 105του Ν. 1614/1971 «Περί 
κυρώσεωςτου Κώδικα οδικής κυκλοφορίας» . 

Τ ην μόλυνση περιβάλλοντος: Γ ια τον έλεγχο της μόλυ ν 
σης του περιβάλλοντος η αρμοδιότητα της ειδικής υπη¬ 
ρεσίας εκτείνεται σε κάθε πηγή και αιτία παροδική ή μόνι¬ 
μη που προκαλεί ρύπανση ή μόλυνση στο φυσικό περι¬ 
βάλλον (γή, αέρα, ποτάμια,λίμνες, θάλασσες κ.λ.π.) Στον 
έλεγχο υπόκεινται και οι εστίες καύσης πάσης φύσεως 
κτιρίων (οικίες, ξενοδοχεία,καταστήματα , Νοσοκομεία . 
βιοτεχνίες κ.λ.π.) ως και η ηχορύπανοη.Ο έλεγχος για τη 
μόλυνση του περιβάλλοντος από κάθε είδους δραστηριό¬ 
τητες περιλαμβάνει και την ρύπανση από οσμές, απο ε¬ 
γκατάλειψη στερεών, αποβλήτων,σε δημόσιους ή ιδιωτι¬ 
κούς χώρους,στις παρυφές της πόλης, σε ρέματα, η σε 
σημεία έξω από το χώρο απόρριψης των δημοτικών α- 
πορριμάτων. 

Τ ον έλεγχο αποχέτευσης: Γ ια τον έλεγχο της αποχέτευ- 

σης η ειδική υπηρεσία επιλαμβάνεται για την παρεμόδιση 
της επιχωμάτωσης ή δόμησης της φυσικής ροής των χει- 
μάρων, τον έλεγχο των νερών που χύνονται στους χειμά- 
ρους να μηνπεριέχουν λύμματα βιομηχανιών, βιοτεχνιών 
, επιχειρήσεων ή οικιών , τον έλεγχο για παράνομες συν¬ 
δέσεις ακινήτων με υδροφόρους αγωγούς των ακάθαρ¬ 
των ή βρόχινων νερών ως και παράνομες επεκτάσεις των 
αγωγών αυτών. Για τον έλεγχο αυτό το προσωπικό της ει¬ 
δικής υπηρεσίας δικαιούται να εισέρχεται σε αυλές σύμ¬ 
φωνα με τις ισχύουσες διατάξεις. 

Προστασία του υπόγειου υδάτινου δυναμικού: Για τον 
έλεγχο και την προστασία του υπόγειου υδάτινου δυναμι¬ 
κού οι αρμοδιότητες της ειδικής υπηρεσίας εκτείνονται 
για την πρόληψη παράνομου ανοίγματος πηγαδιών,εκτέ- 
λεση γεωτρήσεων, τον έλεγχο της υπεράντλησηςπου δη¬ 
μιουργεί κινδύνους ελάττωσης και εξάντλησης του υπό¬ 
γειου υδατικού δυναμικού , τον έλεγχο της παράνομης 
πώλησης, διάθεσης, μεταφοράς ή αλλαγής χρήσεωςτου 
, την προστασία από τη ρύπανση και μόλυνση τόσο των υ¬ 
πόγειων όσο και των επιφανειακών νερών. 

Καθήκοντα - Υποχρεώσεις:Για την εκτέλεση των καθη¬ 
κόντων του το προσωπικό της ειδικής υπηρεσίας του 
Δήμου , υποχρεούται να ελέγχει τα στοιχεία ταυτότητας 
των παραβατών, ζητώντας το δελτίο αστυνομικής ταυτό¬ 
τητας των παραβατών ,ζητώντας το δελτίο αστυνομικής 
ταυτότητας ή και κάθε άλλο έγγραφο αποδεικτικό στοι¬ 
χείο (διαβατήριο,άδεια οδήγησης κ.λ.π.) .Για τη παράβα¬ 
ση εκτός από εκείνες που αναφέρονται στο άρθρο 1 
παρ.2 και 3 του Π.Δ. 434/1982, θα συντάσσει έκθεση σε 
δύο αντίτυπα , που θα κατατίθενται στο Δήμο το αργότε¬ 
ρο την επόμενη εργάσιμη ημέρα από τη διαπίστωση της 
παράβασης.Ο Δήμος θα στέλνει το ένα αντίτυπο της έκ¬ 
θεσης στην αρχή που είναι αρμόδια για την άσκηση της 
ποινικής δίωξης, ή για την επιβολή διοικητικής κύρωσης 
μέσα σε πέντε ημέρες από της πρωτοκόλλησης της έκθε¬ 
σης. 

Το προσωπικό της ειδικής υπηρεσίας του Δήμου υπο- 
χρεούται να συνεργάζεται με τις αντίστοιχες Υπηρεσίες 
της Αστυνομίας,των Υπηρεσιών Υπουργείου Κοινωνικών 
Υπηρεσιών, Χορωταξίας, Περιβάλλοντος και Δημοσίων 
Εργων, Γεωργίας κ.λ.π. για τον καθορισμό κοινού προ¬ 
γράμματος αντιμετώπισης των παραβάσεων. 

Επίσης το προσωπικό της Ειδικής Υπηρεσίας υποχρε- 
ούται να παρακολουθεί επιμορφωτικά σεμινάρια τα οποία 
θα οργανώνονται από την Τοπική Ενωση Δήμων και 
Κοινοτήτων του Νομού, καθώς να παρακολουθεί τέτοια 
σεμινάρια που θα οργανώνουν αρμόδιες δημόσιες υπη¬ 
ρεσίες και που θα αφορούν θέματα της αρμοδιότητας 
τους. 

Ακόμα το προσωπικό αυτό υποχρεούται να διακινείται 
με τα διατιθέμενα υπηρεσιακά μέσα. 

Ειδική στολή, το διακριτικό σήμα και ο τύπος της ειδικής 
ταυτότητας του προσωπικού της υπηρεσίας αυτής είναι 
εκείνα που ορίζονται κάθε φορά από τους νόμους και τις 
σχετικές Υπουργικές αποφάσεις. 

ΠΡΟΣΩΠΙΚΟ: Οκτώ (8) υπάλληλοι του κλάδου ΔΕ23 
Ειδική Υπηρεσία (Δημοτική Αστυνομία). 

5.ΤΜΗΜΑ ΔΙΟΙΚΗΤΙΚΟ 

Το Τμήμα αυτό έχει την ευθύνη γιατη νόμιμη, σωστή και 
αποδοτική λειτουργία των γραφείων - υπηρεσιών που το 
συγκροτούν. 

α.Ειδικότερα φροντίζει για το πρωτόκολλο , τη διεκπε¬ 
ραίωση και το αρχείο του Δήμου 


Φροντίζει για τη σωστή λειτουργία των σχολικών 
Επιτροπών και γενικά σκοπό έχει την εκπαιδευτική και α¬ 
θλητική ανάπτυξη της περιοχής του Δήμου. 

Η Γραμματεία Δημοτικού Συμβουλίου και Δημαρχιακής 
Επιτροπής , τηρεί τα πρακτικά των συνεδριάσεων του 
Δημοτικού Συμβουλίου και Δημαρχιακής Επιτροπής. 

Υποβάλλει αντίγραφα των λαμβανομένων αποφάσεων 
του Δημοτικού Συμβουλίου και Δημαρχιακής Επιτροπής 
στην αρμόδια για τον έλεγχο αυτών Διοικητική Αρχή. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου 
και της Δημαρχιακής Επιτροπής. 

β. Γ ραφείο Κατάστασης Δημοτών 

Φροντίζει για τις εγγραφές των Δημοτών και τις σχετι 
κές μεταβολές στα Δημοτολόγια. 

Καταρτίζει και τηρεί τα σχετικά βιβλία και τους φακέλ- 
λους των οικογενειακών μερίδων. 

Χορηγείτο απαιτούμενα πιστοποιητικά προσωπικής και 
οικογενειακής κατάστασης , ταυτοπροσωπίας κ.λ.π. 

Είναι αρμόδιο για την διατήρηση των μητρώων , των 
στρατολογικών πινάκων των δημοτολογίων σε καλή κατά¬ 
σταση. 

Ενεργεί για την εφαρμογή των διατάξεων περί ελληνι¬ 
κής ιθαγένειας. 

Καταρτίζει ετησίως στρατολογικούς πίνακες. 

Χειρίζεται όλα τα θέματα εγγραφής , διαγραφής και με¬ 
τεγγραφής στους εκλογικούς καταλόγους. 

Τηρεί τους εκλογικούς καταλόγους του Δήμου και εκδί¬ 
δει τα σχετικά πιστοποιητικά για την εγγραφή σ'αυτούς 
νέων εκλογέων. 

Εκτελεί κάθε εργασία σχετική με την προετοιμασία και 
τη διεξαγωγή των βουλευτικών και δημοτικών εκλογών. 

γ.Γραφείο προσωπικού. 

Ενεργεί τις διαδικασίες γιατις προσλήψεις προσωπικού 
του Δήμου. 

Συντάσσει τον Οργανισμό Εσωτερικής Υπηρεσίας . 

Διεξάγει όλες τις υπηρεσιακές υποθέσεις που αφορούν 
, θέματατου τακτικού και με σχέση εργασίας ιδιωτικού δι¬ 
καίου προσωπικού του Δήμου .) Μετατάξεις, μεταβολές 
στην υπηρεσιακή κατάσταση , αποσπάσεις , μονιμοποιή- 
σειςκ.λ.π. 

Συντάσσει πίνακες αρχαιότητας υπαλλήλων ή άλλους 
παρεμφερείς πίνακες. 

Τηρεί και ενημερώνει τους ατομικούς φακέλλουςτων υ¬ 
παλλήλων. 

ΠΡΟΣΩΠΙΚΟ: Δύο (2) υπάλληλοι του κλάδου ΠΕΙ 
Διοικητικού. 

Ενδεκα (11) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΥΕ1 κλητήρων - 
Θυρωρών - Γ ενικών Καθηκόντων. 

Δύο (2) υπάλληλοι του κλάδου ΥΕ16 Προσωπικού 
Καθαριότητας (Καθαριστριών - Δημοτικών Κτιρίων. 

6.ΤΜΗΜΑ ΟΙΚΟΝΟΜΙΚΟ 

Οι αρμοδιότητες του τμήματος αυτού ενάγονται στην 
κατάρτιση του προϋπολογισμού - απολογισμού του 
Δήμου. 

Παρακολουθεί την πορεία εκτελέσεως του προϋπολο¬ 
γισμού και εισηγείται τις τυχόν αναμορφώσεις. 

Τηρεί αρχείο προϋπολογισμών και απολογισμών του 
Δήμου με όλες τις σχετικές εγκριτικές αποφάσεις. 

Εκδίδειτα χρηματικά εντάλματα πληρωμήςτα οποία με¬ 
τά την υπογραφή τους προωθεί στο ταμείο για την εξό¬ 
φλησή τους.Ενεργεί εκκαθάριση των δαπανών του 
Δήμου. 

Πραγματοποιεί τις αναγκαίες προμήθειες των υλικών . 
Κάνει εισηγήσεις που αφορούν στην ανάπτυξη και βελ¬ 
τίωση των εσόδων του Δήμου.Κοινοποιεί προσκλήσεις 
και ειδοποιήσεις που αφορούν την βεβαίωση των δημοτι¬ 
κών εσόδων. 

Καταρτίζει τους σχετικούς όρους διακήρυξης για την 
εκμίσθωση ή εκποίηση ακινήτων του Δήμου. 

Ενεργεί την βεβαίωση των εσόδων που προέρχονται α¬ 
πό την εκμετάλευση της ακίνητης περιουσίας του Δήμου. 

Ενεργεί σύμφωνα με το νόμο την επιβολή των δημοτι¬ 
κών φόρων, τελών υπέρ του Δήμου και κάθε έσοδο αυτού 
ενεργείται με την παρακολούθηση του Δ/ντού της Δ.Ο.Υ. 
Αργους. 

ΠΡΟΣΩΠΙΚΟ:Ενας (1) υπάλληλος του κλάδου ΠΕΙ 
Διοικητικού 

Εξη (6) υπάλληλοι του κλάδου ΔΕΙ Διοικητικού 
Δύο (2) υπάλληλοι του κλάδου ΔΕ 15 Δημοτικών 
Εισπρακτόρων 

Δύο (2) υπάλληλοι του κλάδου ΥΕ16 Εργατών γενικά 
(καθαριστής - φύλακας Δημοτικών Σφαγείων) 
ένας (1) υπάλληλος με σχέση εργασίας ιδιωτικού δικαί¬ 
ου με περιορισμένη 
απασχόληση. 

7.ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 
Η Ταμιακή Υπηρεσία του Δήμου διεξάγεται σύμφωνα με 
τις διατάξεις του Κώδικα της περί Δήμων και Κοινοτήτων 
Νομοθεσίας και του από 17.5/15.6.59 Β. Δ/τος «περί οικο¬ 
νομικής διοικήσεως και λογιστικού των Δήμων και 
Κοινοτήτων». 

Η Ταμιακή Υπηρεσία του Δήμου , εποπτεύεται αμέσως 
από τα αρμόδια σύμφωνα με το νόμο και τον παρόντα κα¬ 
νονισμό όργανα του Δήμου. 

Η Ταμιακή υπηρεσία του Δήμου διεξάγεται με ευθύνη 
του Δη μοτικού Ταμία και με τα ειδικά για το σκοπό αυτό ο¬ 
ριζόμενα εισπρακτορικά και διαχειρισπκά όργανα. 

Το αντικείμενο του τμήματος υλοποιείται με τη δραστη- 
ριοποίηση των παρακάτω ανά γραφείο λειτουργιών. 

α. Γραφείο ΠροισταμένουιΟ Προϊστάμενος είναι ο κε¬ 
ντρικός Ταμίας και υπόλογος 
β. Γραφείο εσόδων - εξόδων 

Φροντίζει για την κοινοποίηση ατομικών ή ειδικών προ¬ 
σκλήσεων προς τους οφειλέτες και τη βεβαίωση των οί- 
κοθεν βεβαιουμένων εσόδων του Δήμου,σύμφωνα με τις 
σχετικές διατάξεις «περί διοικήσεως και λογιστικού των 
Δήμων και Κοινοτήτων” .Θα εκκαθαρίζει τις οφειλές των 
υποχρέων και θα εκδίδει τα σχετικά σημειώματα , προς 
προστασία των συμφερόντων του Δήμου.Ενεργεί τον έ¬ 
λεγχο της πληρωμής των υπό του Δημοτικού Ταμείου εκ- 
διδομένων χρηματικών ενταλμάτων, σύμφωνα με τις σχε¬ 
τικές διατάξεις «περί οικονομικής διοίκησης και 
λογιστικού» των Δήμων και Κοινοτήτων. 

Ελέγχει τους χρηματικούς τίτλους που διαβιβάζονται 
στο Ταμείο από τις διάφορες Υπηρεσίες του Δήμου και εκ¬ 
δίδει τα αποδεικτικά παραλαβής. 

Συγκεντρώνει και καταχωρεί στα οικεία λογιστικά βιβλία 
σύμφωνα με τις οικείες διατάξεις «περί οικονομικής 
Διοίκησης Λογιστικού των Δήμων και Κοινοτήτων. 

Καταρτίζει τις μηνιαίες απολογιστικές καταστάσεις ει- 
σπραχθέντων και εισπρακτέων εσόδων , ως και των πλη- 
ρωθέντων χρηματικών ενταλμάτων κατά κεφάλαια κα άρ¬ 
θρα του Προϋπολογισμού, στο τέλος δε κάθε χρόνου κα¬ 
ταρτίζει τον απολογισμό των εν γένει εσόδων και εξόδων 
του Δήμου. 


Με τα διαχειριστικά του Γ ραφεία ενεργεί τις πληρωμές 
με βάση τα οικεία χρηματικά εντάλματα καθώς και τις πλη¬ 
ρωμές των εν γένει αποδοχών των μονίμων (τακτικών) και 
λοιπών υπαλλήλων, και του ημερομισθίου γενικά προσω¬ 
πικού με βάση τις οικείες διατάξεις «περί οικονομικής δι¬ 
οίκησης και λογιστικού των Δήμων και Κοινοτήτων» 
γ. Γ ραφείο ελέγχου Ειδικής Ταμιακής Υπηρεσίας 
Το Γ ραφείο ελέγχου Ταμιακής Υπηρεσίας ενεργεί τονέ- 
λεγχο κάθε είδους εισπράξεων, τακτοποιεί λογιστικά τις 
εισπράξεις που πραγματοποιούνται από τα οικεία όργα¬ 
να,εκδίδει χωριστά για κάθε παραλαβή χρημάτων τα οι¬ 
κεία γραμμάτια παραλαβής με χρηματικό 
λογαριασμό.Τακτοποιεί τις εισπράξεις σύμφωνα με τις 
οικείες διατάξεις «περί Οικονομικής Διοίκησης και 
Λογιστικού των Δήμων» και τις παραδίδει στο οικείο 
Διαχειριστικό για την εισαγωγή του στο Δημοτικό Ταμείο. 
δ. Εισπράκτορες 

Οι εισπράκτορες φροντίζουν σύμφωνα με το-νόμο για 
τις εισπράξεις των Εσόδωντου Δήμου εντός και εκτός του 
Δημοτικού Καταστήματος, βάσει οίκοθεν εντολών και βε¬ 
βαιωτικών χρηματικών Καταλόγων, σύμφωνα με τους κεί¬ 
μενους νόμους 
ΠΡΟΣΩΠΙΚΟ: 

Δύο (2) υπάλληλοι του κλάδου ΠΕΙ Διοικητικού 
Τρεις (3) υπάλληλοι του κλάδου ΤΕ17 Διοικητικού - 
Λογιστικού 

Τέσσερεις (4) υπάλληλοι του κλάδου ΔΕΙ Διοικητικού 
8.ΤΜΗΜΑ ΤΕΧΝΙΚΟ 

Το Τμήμα αυτό ασχολείται με όλα τα τεχνικά θέματα του 
Δήμου , καταρτίζει σε συνεργασία με τον Δήμαρχο το ε¬ 
τήσιο τεχνικό πρόγραμμα και επιμελείται την εφαρμογή 
του. 

Συντάσσει τις μελέτες και τα τεύχη των Δημοπρασιών 
γιαόλαταέργαπουπροβλέπειτο τεχνικό πρόγραμμα (ο¬ 
δοποιία - κρασπεδώσεις - πλακοστρώσεις πεζοδρομίων - 
αποχετευτικά - διαμορφώσεις πλατειών και κοινοχρή¬ 
στων χώρων κ.λ.π.) και τα προωθεί για δημοπρασία ή α¬ 
νάθεση σύμφωνα με τη σειρά που καθορίζει το Δημοτικό 
Συμβούλιο ή ο Δήμαρχος . 

Επιβλέπει την πορεία των εκτελουμένων έργων, ώστε η 
εκτέλεσή τους να γίνεται σύμφωνα με τις μελέτες. 

Τηρεί το αρχείο του ρυμοτομικού σχεδίου της πόλης, 
προσθέτει τις επερχόμενες τροποποιήσεις , ώστε να ενη¬ 
μερώνεται πλήρως το ισχύον ρυμοτομικό σχέδιο. 

Γνωμοδοτεί απαραιτήτως σε κάθε περίπτωση μεταβο¬ 
λής τροποποιήσεως ή επέκτασης του ισχύοντος ρυμοτο¬ 
μικού σχεδίου. 

Ασκεί όλες τις πολεοδομικές αρμοδιότητες που παρα- 
χωρούνται με νόμο,κάθε φορά στο Δήμο. 

Επιμελείται την σύνταξη του κτηματολογίου και τη συ¬ 
νεχή ενημέρωσή του,Ελέγχει τις εκδιδόμενες οικοδομι¬ 
κές άδειες από άποψη τηρήσεως των ορίων και περιορι¬ 
σμών δόμησης του εγκεκριμένου σχεδίου.Εχει την ευθύ¬ 
νη της Μηχανοργάνωσης και μηχανογράφησης όλων των 
υπηρεσιών του Δήμου που θα χρησιμοποιήσουν Η/Υ. 
(Μητρώα Αρρένων, Δημοτολόγιο,χρεώσεις, μισθοδοσία, 
προσωπικό κ.λ.π.) 

Μεριμνά για τη σωστή λειτουργία του Ηλεκτρο- 
φωτισμού των οδών,πλατειών, Σχολείων και κοινοχρή¬ 
στων χώρων της πόλης γενικά. 

Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

Μεριμνά για την συντήρηση ,τονεξωραισμό ,την καθα- 

ριότητα και την επαύξηση των Δημοτικών κήπων, αλσών 
και δενδροστοιχειών και τον εφοδιασμό του Δήμου με 
τους απαραίτητους σπόρους , φυτά κ.λ.π. και την φύτευ¬ 
ση. 

Είναι υπεύθυνο για την σωστή λειτουργία των συνεργεί¬ 
ων κήπων και των παιδικών χαρών. 

Καλλιεργεί και συντηρείτο πράσινο γενικά του Δήμου. 

Εχει την αρμοδιότητα για την εκτέλεση έργων συντηρή- 
σεως οδών και μικρών έργων που αναφέρονται σε διανοί¬ 
ξεις οδών , σε περιφράξεις Δημοτικών οικοπέδων. Ασχο- 
λείται με την επίστρωση και συντήρηση πεζοδρομίων. 

ΠΡΟΣΩΠΙΚΟ: 

Ενας υπάλληλος (1) του κλάδου ΠΕ4 Αρχιτεκτόνων - 
Μηχανικών. 

Ενας (1) υπάλληλος του κλάδου ΠΕ3 Πολιτικών 
Μηχανικών. 

Ενας (1) υπάλληλος του κλάδου ΤΕ4 Τεχνολόγων - 
Μηχανικών - Ηλεκτρολόγων. 

Ενας (1) υπάλληλος του κλάδου ΤΕ5 Τεχνολόγων 
Τοπογράφων - Μηχανικών. 

Ενας (1) υπάλληλος του κλάδου ΤΕ19 Πληροφορικής 
Ηλεκτρονικών Υπολογιστών συστημάτων. 

Ενας υπάλληλος του κλάδου ΔΕΙ Διοικητικού. 

Δύο (2) υπάλληλοι του κλάδου ΔΕ24 Ηλεκτρολόγων. 

Δύο (2) υπάλληλοι του κλάδου ΔΕ27 Ηλεκτροτεχνιτών. 

Δύο (2) υπάλληλοι του κλάδου ΔΕ28 Χειριστών 
Μηχανημάτων έργων. 

Δύο (2) υπάλληλοι του κλάδου ΔΕ29 Οδηγών 
Αυτοκινήτων. 

Δέκα (10) υπάλληλοι του κλάδου ΔΕ30 Τεχνιτών. 

Ενας (1) υπάλληλος του κλάδου ΔΕ35 Δενδρο¬ 
κηπουρών. 

Δύο (2) υπάλληλοι του κλάδου ΔΕ38 πληροφορικής 
Ηλεκτρονικών υπολογιστών συστημάτων. 

Δέκα τέσσερεις (14) υπάληλοι του κλάδου ΥΕ16 
Εργατών γενικά. 

9. ΤΜΗΜΑ ΚΑΘΑΡΙΟΤΗΤΑΣ 

Μεριμνά για την καθαριότητα της πόλεως και γενικά στο 
καθάρισμα των οδών - πλατειών - Λαϊκής Αγοράς 

Στην συλλογή και μεταφορά απορριμάτων καθώς και 
στον καθαρισμό και απολύμανση των Δημοτικών αφοδευ¬ 
τηρίων. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων , χρήσιμα για την ομαλή λειτουργία 
της καθαριότητας. 

ΠΡΟΣΩΠΙΚΟ:Εξι (6) υπάλληλοι του κλάδου ΔΕ29 
Οδηγών Αυτοκινήτων. 

Σαράντα (40) υπάλληλοι του κλάδου ΥΕ16 εργατών κα¬ 
θαριότητας. 

Αρθρο 10 

ΠΡΟΣΟΝΤΑ ΔΙΟΡΙΣΜΟΥ 

Τα απαιτού μένα τυπικά προσόντα, για τον διορισμό των 


υπαλλήλων στις αντίστοιχες θέσεις , ορίζονται από τις 
διατάξεις του Π.Δ/τος37α/87 «περί του Προσοντολογίου 
και Κλαδολογίου των θέσεων των Ο.Τ.Α.» καθώς και του 
Π.Δ/τος 22/90, καθώς και της υπ'αριθ. 5089 / 97 απόφα¬ 
σης του Υπουργού Εσωτερικών Δημόσιας Διοίκησης και 
Αποκέντρωσης (ΦΕΚ 117 / 26 2 - 97τ.Β) όπως κάθε φορά 
ισχύει για τον καθορισμό προσόντων πρόσληψης εποχια - 
κού προσωπικού. 

Αρθρο 11 

Οι διατάξεις του παρόντος Ο.Ε.Υ. δεν αναφέρονται σε 
διάρθρωση και λειτουργία Γραφείου Υδρεύσεως καθό¬ 
σον από 1.1.89 συνεστήθη και λειτουργεί ΔΗΜΟΤΙΚΗ Ε¬ 
ΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΔΗΜΟΥ ΑΡ¬ 
ΓΟΥΣ (Ν. 1069/88) και το προσωπικό του Δήμου αυτής 
της υπηρεσίας ήδη έχει αποσπασθεί στην Δ.Ε.Υ.Α.ΑΡ. 
(άρθρο 66του Ν. 1416/84 με απόφαση του Δημάρχου , οι 
δε θέσεις που κατέχουν οι υπάλληλοι υδρεύσεως είναι 
ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ (τακτοποίηση σύμφω¬ 
να μετοΝ. 1476/84 και με το άρθρο 25 του Ν. 1735/87) και 
ΚΑΤΑΡΓΟΥΝΤΑΙ με οποιονδήποτε τρόπο κενωθούν. 

Αρθρο 12 

Τα θέματα που αφορούν στους διορισμούς , στα καθή¬ 
κοντα , στους περιορισμούς, στην αστική ευθύνη , στα δι¬ 
καιώματα , στις μεταβολές υπηρεσιακής κατάστασης , 
στο πειθαρχικό δίκαιο και στην λύση της υπαλληλικής ή 
εργασιακής σχέσης , του τακτικού και του με σχέση ερ¬ 
γασίας ιδιωτικού δικαίου προσωπικού που υπάγεται στις 
διατάξεις του οργανισμού αυτού, διέπονται από την εκά- 
στοτε ισχύουσα νομοθεσία «περί καταστάσεως προσωπι¬ 
κού των Ο.Τ.Α.» . 

Από τις διατάξεις αυτής της απόφασης που αφορούν 
την πρόβλεψη προσωπικού ιδιωτικού δικαίου ορισμένου 
χρόνου προκαλείται δαπάνη σε βάρος του προϋπολογι¬ 
σμού του Δήμου , ύψους 65.000.000 δρχ. περίπου για το 
τρέχον έτος και 66.000.000 δρχ. περίπου για καθένα από 
τα επόμενα οικονομικά έτη και έχει εγγράφει πίστωση 
στον προϋπολογισμό του Δήμου μας 46.550.000 στον 
Κ.Α. 15.111.1 και 18.450.000 δρχ. στον Κ.Α. 75.112.1 

Αρθρο 13 

Η ισχύςτου παρόντος οργανισμού αρχίζει από τη δημο¬ 
σίευσή του στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ναύπλιο, 3 Νοεμβρίου 1997 
Με εντολή Γ.Γ. Περιφέρειας 
Η Διευθύντρια 
ΓΕΩΡΓΙΑ ΠΑΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 >· 

10.000 » 

50.000 >■ 

25.000 >· 

10.000 *> 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 >■ 

500 »■ 

2.500 » 

1.250 >· 

500 » 

250 - 

500 - 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























